**112/2021. sz. Et. 4. sz. melléklete**

Egészségügyi beszámoló 2021.

Szadai Gyermekorvosi Rendelő

Készítette: Dr. Balázs Regina

Az egészségügyi szolgáltató adatai: Dr. Balázs Regina e.v. székhelye: 2111 Szada, Boncsoki utca 35.

A praxisba bejelentkezett páciensek száma jelenleg 900 fő.

A betegforgalom- (ami esetünkben inkább ellátásszámot jelöl)- illetve a betegutak (értelmezésemben további szakvizsgálatra irányítás) alakulását a 2020. júliusa és 2021. júniusa közti időszakban az 1. sz. melléklet tartalmazza.

A leggyakoribb betegségek továbbra is az akut légúti illetve gyomor-bélrendszeri fertőzések.

A praxis személyi állományában az eddigiekhez képest érdemi változás nem történt, a közvetlen betegellátás továbbra is helyettesítéssel megoldott. A helyettesek egyébirányú elfoglaltságai okán 2021.09.01-ei dátummal rendelési idő módosítás vált szükségessé, melyről a tájékoztatást korábban már megküldtem.

Az idei évben az alapellátásban résztvevő szolgáltatók körében megkezdődtek a praxisközösségekbe való szerveződések. A csatlakozás feltételéül szolgáló többlet rendelési idő lefedésének személyi feltételeinek hiányában sajnálatos módon praxisom nem tudott élni ezzel lehetőséggel.

Szeretném jelezni, hogy a rendelő várótermének nem használt, közvetlen udvarra nyíló ajtaja alatti jelentős rés továbbra is türelmesen várja a megoldást. Azonban korábbi aggodalmainkkal ellentétben kollégáim megítélése szerint a rendelő környéki parkolás rendelési időben zökkenőmentesen kivitelezhető. Természetesen az, hogy ez a rendelésre vagy a játszótérre érkező családok szemszögéből is így érződik-e, azt nem tudom bizton állítani.

A COVID elleni védekezésben az érvényben lévő eljárásrendet követjük a továbbiakban is.

2021.08.29.